# Manneskja ársins hjá Time

**Manneskja ársins** (e. **Person of the Year**; kynjað sem [karl]maður ársins eða kona ársins til ársins 1999) er árlegt eintak af bandaríska tímaritinu *Time* sem fjallar um einstakling, hóp, hugmynd eða hlut sem hefur „til hins betra eða verra […] gert mest til þess að hafa áhrif á atburði ársins“.

## Bakgrunnur

Sú hefð að velja mann ársins hófst árið 1927 þegar ritstjórar *Time* veltu fyrir sér hverjir hefðu verið mest áberandi í fréttum ársins. Með hugmyndinni átti líka að bæta upp fyrir það að flugmaðurinn Charles Lindbergh hafði ekki birst á forsíðu blaðsins eftir sögulegt einstaklingsflug sitt yfir Atlantshafið sama ár. Í lok ársins voru því tvær flugur slegnar í einu höggi með því að hafa Lindbergh á forsíðunni.

## Listi yfir manneskjur ársins

| Ár | Mynd | Val | Ævi | Athugasemdir | Í öðru sæti |
| --- | --- | --- | --- | --- | --- |
| 1927 |  | Charles Lindbergh | 1902–1974 | Fyrsta einstaklingsflugið yfir Atlantshafið. |  |
| 1928 |  | Walter Chrysler | 1875–1940 | Árið 1928 stóð Chrysler fyrir samruna Chrysler-félagsins við Dodge og hóf síðan að reisa Chrysler-bygginguna. |
| 1929 |  | Owen D. Young | 1874–1962 | Young var formaður nefndar sem samdi árið 1929 Young-áætlunina til að auðvelda Þjóðverjum að greiða stríðsskaðabætur vegna fyrri heimsstyrjaldarinnar. |
| 1930 |  | Mahatma Gandhi | 1869–1948 | Gandhi var leiðtogi indversku sjálfstæðishreyfingarinnar. Árið 1930 leiddi hann 400 km mótmælagöngu gegn lagningu saltskatts í breska Indlandi. |
| 1931 |  | Pierre Laval | 1883–1945 | Laval var kjörinn forsætisráðherra Frakklands árið 1931. Laval var vinsæll í bandarískum fjölmiðlum á þessum tíma fyrir að andmæla Hoover-stöðvuninni, tímabundinni frystingu á greiðslu stríðsskaðabóta úr fyrri heimsstyrjöldinni sem var óvinsæl bæði í Frakklandi og Bandaríkjunum. |
| 1932 |  | Franklin D. Roosevelt | 1882–1945 | Roosevelt vann stórsigur í forsetakosningum Bandaríkjanna árið 1932 á móti sitjandi forsetanum Herbert Hoover. |
| 1933 |  | Hugh S. Johnson | 1882–1942 | Árið 1933 var Johnson útnefndur framkvæmdastjóri viðreisnarframkvæmdaráðs Bandaríkjanna. Franklin D. Roosevelt forseti fól honum að sameina iðnað, verkalýð og ríkisstjórn til að semja reglur um „sanngjörn vinnubrögð“ og staðlað verðlag. |
| 1934 |  | Franklin D. Roosevelt (2) | 1882–1945 | Roosevelt var forseti Bandaríkjanna frá 1933 til 1945. Árið 1934 var aðgerðaáætlun hans, nýja gjöfin, farin að bera ávöxt. |
| 1935 |  | Haile Selassie | 1892–1975 | Selassie var Eþíópíukeisari árið 1935, þegar Ítalir réðust inn í landið og hófu annað stríð Ítalíu og Eþíópíu. |
| 1936 |  | Wallis Simpson | 1896–1986 | Árið 1936 leiddi samband Simpsons við Játvarð 8. Bretlandskonung til þess að konungurinn sagði af sér til að geta kvænst henni. |
| 1937 |  | Chiang Kai-shek | 1887–1975 | Chiang var forsætisráðherra Lýðveldisins Kína við upphaf seinna stríðs Kína og Japans árið 1937. |
|  | Soong Mei-ling | 1898–2003 | Soong var eiginkona Chiangs Kai-shek frá 1927 þar til hann lést árið 1975. Í blaðinu var hún kölluð Frú Chiang Kai-shek og þau voru bæði heiðruð í blaðinu sem „hjón ársins“. |
| 1938 |  | Adolf Hitler | 1889–1945 | Sem kanslari Þýskalands stóð Hitler árið 1938 fyrir sameiningu landsins við Austurríki og Súdetaland með *Anschluss*-ferlinu annars vegar og Münchenarsamkomulaginu hins vegar. Í stað venjulegrar portrettmyndar var forsíðan skreytt teikningu eftir Rudolph von Ripper sem bar titilinn „Hitler leikur haturssálminn“. |
| 1939 |  | Jósef Stalín | 1878–1953 | Árið 1939 var Stalín aðalritari sovéska kommúnistaflokksins og í reynd leiðtogi Sovétríkjanna. Hann stóð fyrir undirritun griðasáttmála við þriðja ríkið og síðan fyrir sameiginlegri innrás í Pólland. |
| 1940 |  | Winston Churchill | 1874–1965 | Churchill var forsætisráðherra Bretlands árið 1940 í flóttanum frá Dunkerque og orrustunni um Bretland. |
| 1941 |  | Franklin D. Roosevelt (3) | 1882–1945 | Roosevelt var forseti Bandaríkjanna árið 1941 þegar árásin á Perluhöfn var gerð og Bandaríkin gengu inn í seinni heimsstyrjöldina. Ritstjórn blaðsins var búin að velja teiknimyndapersónuna Dúmbó fyrir forsíðuna sem „spendýr ársins“ áður en árásin var gerð en eftir hana var ákveðið að setja Roosevelt í staðinn. |
| 1942 |  | Jósef Stalín (2) | 1878–1953 | Árið 1942 var Stalín bæði aðalritari sovéska kommúnistaflokksins og forsætisráðherra Sovétríkjanna og stýrði ríkinu á meðan orrustan um Stalíngrad var háð. |
| 1943 |  | George Marshall | 1880–1959 | Sem yfirmaður hershöfðingjaráðs Bandaríkjahers lék Marshall árið 1943 lykilhlutverk í skipulagningu heráætlunar Bandaríkjamanna í seinni heimsstyrjöldinni. |
| 1944 |  | Dwight D. Eisenhower | 1890–1969 | Eisenhower var æðsti herleiðtogi bandamanna í Evrópu við innrásina í Normandí 1944. |
| 1945 |  | Harry S. Truman | 1884–1972 | Truman varð forseti Bandaríkjanna eftir dauða Franklins D. Roosevelt árið 1945 og skipaði kjarnorkuárásirnar á Hiroshima og Nagasaki. |
| 1946 |  | James F. Byrnes | 1879–1972 | Byrnes var utanríkisráðherra Bandaríkjanna í Íransdeilunni 1946 og tók æ harðari afstöðu gegn Stalín. Í ræðu sinni um stefnu Bandaríkjanna í garð Þýskalands lagði hann línurnar fyrir utanríkisstefnu landsins á komandi árum, hafnaði Morgenthau-áætluninni og gaf Þjóðverjum von um betri framtíð. |
| 1947 |  | George Marshall (2) | 1880–1959 | Marshall var útnefndur utanríkisráðherra Bandaríkjanna árið 1947 og var einn af hönnuðum Marshalláætlunarinnar. |
| 1948 |  | Harry S. Truman (2) | 1884–1972 | Truman var sjálfur kjörinn Bandaríkjaforseti árið 1948, sem var talinn einn óvæntasti kosningasigur í sögu Bandaríkjanna. |
| 1949 |  | Winston Churchill (2) | 1874–1965 | Churchill var lýstur „maður hálfaldarinnar“ eftir að hafa leitt Bretland og bandamenn til sigurs í seinni heimsstyrjöldinni. Árið 1949 var Churchill leiðtogi stjórnarandstöðunnar í Bretlandi. |
| 1950 |  | Bandaríski hermaðurinn |  | Í nafni bandarískra hermanna í Kóreustríðinu (1950–1953). |
| 1951 |  | Múhameð Mossadek | 1882–1967 | Árið 1951 var Mossadek kjörinn forsætisráðherra Írans. Hann rak vestræn olíufélög frá landinu og hóf þannig Abadankreppuna. |
| 1952 |  | Elísabet 2. | 1926–2022 | Árið 1952 tók Elísabet við krúnu Bretlands og breska samveldisins eftir dauða föður síns, Georgs 6. konungs. |
| 1953 |  | Konrad Adenauer | 1876–1967 | Árið 1953 var Adenauer endurkjörinn kanslari Vestur-Þýskalands. |
| 1954 |  | John Foster Dulles | 1888–1959 | Sem utanríkisráðherra Bandaríkjanna árið 1954 var Dulles hönnuður Suðaustur-Asíubandalagsins. |
| 1955 |  | Harlow Curtice | 1893–1962 | Curtice var forseti General Motors (GM) frá 1953 til 1958. Árið 1955 seldi GM fimm milljónir farartækja og varð fyrst fyrirtækja til að þéna heilan milljarð Bandaríkjadollara á einu ári. |
| 1956 |  | Ungverski frelsisbaráttumaðurinn |  | Í nafni byltingarmanna sem tóku þátt í uppreisninni árið 1956. |
| 1957 |  | Níkíta Khrústsjov | 1894–1971 | Árið festi Khrústsjov sig í sessi sem leiðtogi Sovétríkjanna með því að klekkja á tilraun forsætisnefndarinnar til að bola honum frá völdum. Hann leiddi Sovétríkin jafnframt inn í geimkapphlaupið með skoti Spútnik 1 á sporbaug.
  |
| 1958 |  | Charles de Gaulle | 1890–1970 | De Gaulle var útnefndur forsætisráðherra Frakklands í maí árið 1958 og eftir hrun fjórða lýðveldisins og stofnun fimmta lýðveldisins var hann kjörinn forseti landsins í desember. |
| 1959 |  | Dwight D. Eisenhower (2) | 1890–1969 | Eisenhower var forseti Bandaríkjanna frá 1953 til 1961. |
| 1960 |  | Bandarískir vísindamenn |  | Í nafni George Beadle, Charles Draper, John Enders, Donald A. Glaser, Joshua Lederberg, Willard Libby, Linus Pauling, Edward Purcell, Isidor Rabi, Emilio Segrè, William Shockley, Edward Teller, Charles Townes, James Van Allen og Robert Woodward. |
| 1961 |  | John F. Kennedy | 1917–1963 | Kennedy var svarinn í forsetaembætti Bandaríkjanna árið 1961 og skipaði innrásina í Svínaflóa síðar sama ár. |
| 1962 |  | Jóhannes 23. | 1881–1963 | Jóhannes 23. var páfi rómversk-kaþólsku kirkjunnar frá 1958 til 1963. Árið 1962 bauðst hann til að miðla málum í Kúbudeilunni og vann sér hylli beggja deiluaðila. Hann hóf jafnframt síðara Vatíkanþingið sama ár. |
| 1963 |  | Martin Luther King, Jr. | 1929–1968 | King var leiðtogi í réttindabaráttu bandarískra blökkumanna og flutti ræðuna frægu „Ég á mér draum“ árið 1963. |
| 1964 |  | Lyndon B. Johnson | 1908–1973 | Johnson var kjörinn forseti Bandaríkjanna árið 1964, tryggði framgang réttindafrumvarpsins síðar sama ár, lýsti yfir stríði gegn fátækt og jók afskipti Bandaríkjamanna af Víetnamstríðinu. |
| 1965 |  | William Westmoreland | 1914–2005 | Westmoreland hershöfðingi var leiðtogi Bandaríkjahers í Suður-Víetnam í Víetnamstríðinu. |
| 1966 |  | Arftakinn |  | Í nafni kynslóðar bandarískra ungmenna á og undir 25 ára aldri. |
| 1967 |  | Lyndon B. Johnson (2) | 1908–1973 | Johnson var forseti Bandaríkjanna frá 1963 til 1969. |
| 1968 |  | Geimfararnir í Apollo 8 |  | Árið 1968 varð áhöfn Apollo 8 (William Anders, Frank Borman og Jim Lovell) fyrst til þess að ferðast út fyrir lága sporbraut um jörðina. Hún fór á sporbraut um tunglið og ruddi þannig brautina fyrir fyrstu mönnuðu tunglferðina árið 1969. |
| 1969 |  | Mið-Bandaríkjamenn |  | Einnig kallaðir „þögli meirihlutinn“. |
| 1970 |  | Willy Brandt | 1913–1992 | Sem kanslari Vestur-Þýskalands varð Brandt kunnur fyrir að „reyna að stofna til fersks sambands milli austurs og vesturs“ með „djarfri nálgun sinni á Sovétríkin og Austurblokkina“. |
| 1971 |  | Richard Nixon | 1913–1994 | Nixon var forseti Bandaríkjanna frá 1969 til 1974. |
| 1972 |  | Richard Nixon (2) | 1913–1994 | Nixon fór í heimsókn til Kína árið 1972, fyrstur Bandaríkjaforseta. Nixon samdi jafnframt um SALT I-samninginn við Sovétríkin og vann síðan endurkjör í forsetakosningum í lok ársins með einum stærsta atkvæðamun í sögu Bandaríkjanna. |
|  | Henry Kissinger | 1923–2023 | Sem þjóðaröryggisráðgjafi forsetans fór Kissinger með Nixon til Kína árið 1972. |
| 1973 |  | John Sirica | 1904–1992 | Sem yfirmaður héraðsdómstólsins í Colombia-umdæmi skipaði Sirica árið 1973 Nixon forseta að afhenda hljóðupptökur af samræðum í Hvíta húsinu í tengslum við Watergate-málið. |
| 1974 |  | Feisal konungur | 1906–1975 | Feisal, konungur Sádi-Arabíu, orsakaði olíukreppuna 1973 með því að draga sádiarabíska olíu af heimsmörkuðum til að mótmæla stuðningi vesturlanda við Ísrael í jom kippúr-stríðinu. |
| 1975 |  | Bandaríkjakonur |  | Í nafni Susan Brownmiller, Kathleen Byerly, Alison Cheek, Jill Conway, Betty Ford, Ellu Grasso, Cörlu Hills, Barböru Jordan, Billie Jean King, Carol Sutton, Susie Sharp og Addie Wyatt. |
| 1976 |  | Jimmy Carter | 1924–2024 | Í forsetakosningum árið 1976 sigraði Carter sitjandi forsetann Gerald Ford og var kjörinn forseti Bandaríkjanna. |
| 1977 |  | Anwar Sadat | 1918–1981 | Sem forseti Egyptalands varð Sadat fyrsti arabíski leiðtoginn sem ferðaðist til Ísraels árið 1977 til að ræða friðarsamning og stjórnmálasamband milli Ísraela og Egypta. |
| 1978 |  | Deng Xiaoping | 1904–1997 | Varaforsætisráðherra Kína. Deng steypti Hua Guofeng af stóli og varð í reynd æðsti stjórnandi Kína árið 1978. |
| 1979 |  | Ruhollah Khomeini | 1902–1989 | Khomeini leiddi írönsku byltinguna og tók sjálfum sér vald sem æðsti leiðtogi Írans. |
| 1980 |  | Ronald Reagan | 1911–2004 | Reagan vann sigur á móti sitjandi forsetanum Jimmy Carter í kosningum árið 1980 og var kjörinn nýr forseti Bandaríkjanna. |
| 1981 |  | Lech Wałęsa | Fæddur 1943 | Leiðtogi pólska verkalýðsfélagsins Samstöðu og hönnuður Gdańsk-samkomulagsins þar til hann var handtekinn og herlögum var lýst í desember 1981. |
| 1982 |  | Tölvan |  | Lýst vél ársins til að boða upphaf upplýsingaaldar. |
| 1983 |  | Ronald Reagan (2) | 1911–2004 | Árið 1983 skipaði Reagan, sem forseti Bandaríkjanna, innrásina í Grenada og kynnti Geimvarnaráætlun Bandaríkjanna. |
|  | Júríj Andropov | 1914–1984 | Andropov, sem var aðalritari sovéska kommúnistaflokksins, var afar gagnrýninn á geimvarnaráætlun Reagans. Andropov var lagður inn á sjúkrahús í ágúst 1983 og lést næsta ár. |
| 1984 |  | Peter Ueberroth | Fæddur 1937 | Ueberroth stýrði skipulagningu Sumarólympíuleikanna 1984, sem voru sniðgengnir af Sovétmönnum. |
| 1985 |  | Deng Xiaoping (2) | 1904–1997 | Sem æðsti leiðtogi Kína varð Deng kunnur fyrir „yfirgripsmiklar efnahagsumbætur sem hafa gengið gegn marxískri rétthugsun“. |
| 1986 |  | Corazon Aquino | 1933–2009 | Aquino var einn af leiðtogum byltingarinnar í Filippseyjum 1986 og var kjörin forseti Filippseyja sama ár. |
| 1987 |  | Míkhaíl Gorbatsjov | 1931–2022 | Sem aðalritari sovéska kommúnistaflokksins og leiðtogi Sovétríkjanna stýrði Gorbatsjov stjórnarumbótunum *perestrojka* árið 1987. |
| 1988 |  | Jörðin |  | Valin „pláneta ársins“ með vísun í móður náttúru. |
| 1989 |  | Míkhaíl Gorbatsjov (2) | 1931–2022 | Lýstur „maður áratugarins“. Sem aðalritari sovéska kommúnistaflokksins stóð Gorbatsjov fyrir fyrstu frjálsu kosningum Sovétríkjanna í aðdraganda upplausnar Austurblokkarinnar. |
| 1990 |  | George H. W. Bush | 1924–2018 | Sem forseti Bandaríkjanna stóð Bush fyrir inngripi Bandaríkjanna í Persaflóastríðið (1990–1991). |
| 1991 |  | Ted Turner | 1938–2026 | Stofnandi CNN. Í greininni var áhersla lögð á umfjöllun CNN um Eyðimerkurstormsaðgerðina og Persaflóastríðið og þar talað um „söguna í mótun“. |
| 1992 |  | Bill Clinton | Fæddur 1946 | Clinton sigraði sitjandi forsetann George H. W. Bush í forsetakosningum árið 1992 og var kjörinn forseti Bandaríkjanna. |
| 1993 |  | Friðarsinnarnir |  | Vísað var til Yassers Arafat, F. W. de Klerk, Nelsons Mandela og Yitshaks Rabin. Sem ríkisforseti Suður-Afríku hafði De Klerk látið leysa Mandela úr fangelsi árið 1990 og þeir höfðu síðan unnið saman að því að binda enda á aðskilnaðarstefnuna í landinu. Arafat, sem forseti palestínsku heimastjórnarinnar, og Rabin, sem forsætisráðherra Ísraels, skrifuðu árið 1993 undir Óslóarsamkomulagið, sem var fyrsta samkomulagið sem ráðamenn Palestínu og Ísraels gerðu augliti til auglitis. |
| 1994 |  | Jóhannes Páll 2. | 1920–2005 | Páfi rómversk-kaþólsku kirkjunnar frá 1978 til 2005. |
| 1995 |  | Newt Gingrich | Fæddur 1943 | Leiðtogi „Repúblikanabyltingarinnar“, stórsigurs Repúblikanaflokksins í þingkosningum Bandaríkjanna árið 1994 sem leiddi til þess að Gingrich var kjörinn forseti fulltrúadeildar Bandaríkjaþings. |
| 1996 |  | David Ho | Fæddur 1952 | Vísindamaður og frumkvöðull í rannsóknum á alnæmi. |
| 1997 |  | Andrew Grove | 1936–2016 | Árið 1997 var Grove formaður og framkvæmdastjóri Intel, brautryðjandafyrirtækis í hálfleiðaraiðnaðinum. |
3 í öðru sæti
* Díana prinsessa
* Alan Greenspan
* Ian Wilmut
*
 |
| 1998 |  | Bill Clinton (2) | Fæddur 1946 | Sem forseti Bandaríkjanna var Clinton kærður til embættismissis árið 1998 vegna Lewinsky-hneykslisins. Öldungadeild Bandaríkjaþings sýknaði hann af ákærunni. |  |
|  | Ken Starr | 1946–2022 | Starr, lögfræðingur sem rannsakaði ýmsa starfsmenn Clinton-stjórnarinnar, birti Starr-skýrsluna árið 1998 og ruddi þannig veginn fyrir ákæruferlið gegn Bill Clinton. |
| 1999 |  | Jeff Bezos | Fæddur 1964 | Bezos er stofnandi og framkvæmdastjóri Amazon.com. |
| 2000 |  | George W. Bush | Fæddur 1946 | Árið 2000 sigraði Bush sitjandi varaforsetann Al Gore í kosningum og var kjörinn forseti Bandaríkjanna |
| 2001 |  | Rudy Giuliani | Fæddur 1944 | Giuliani var borgarstjóri New York-borgar þegar hryðjuverkin 11. september 2001 voru framin og var valinn sem tákn fyrir viðbrögðum Bandaríkjamanna við árásinni. |
| 2002 |  | Uppljóstrararnir |  | Í nafni Cynthiu Cooper, Coleen Rowley og Sherron Watkins. Árip 2001 afhjúpaði Watkins bókhaldssvik í fjármálaskýrslum Enron og bar vitni fyrir þingnefnd næsta ár. Árið 2002 upplýsti Cooper 3,8 milljarða dollar fjársvik hjá WorldCom. Á þeim tíma voru þetta umfangsmestu bókhaldssvik í sögu Bandaríkjanna. Árið 2002 bar Rowley, starfsmaður hjá bandarísku alríkislögreglunni (FBI), vitni um misferli í meðhöldlun FBI á gögnum í tengslum við hryðjuverkin 11. september 2001. |
| 2003 |  | Bandaríski hermaðurinn (2) |  | Í nafni bandarískra hermanna um allan heim, sérstaklega í Íraksstríðinu (2003–2011). |
| 2004 |  | George W. Bush (2) | Fæddur 1946 | Árið 2004 vann Bush endurkjör sem forseti Bandaríkjanna og leiddi Bandaríkin í Íraksstríðinu. |
| 2005 |   | Miskunnsömu Samverjarnir |  | Í nafni Bono, Bills Gates og Melindu Gates. Bono, mannvinur og meðlimur í rokkhljómsveitinni U2, hjálpaði við skipulagningu Live 8-tónleikanna árið 2005. Bill Gates, stofnandi Microsoft og ríkasti maður heims, og eiginkona hans, Melinda, settu á fót hjálparstofnunina Bill & Melinda Gates Foundation. |
| 2006 |  | Þú |  | Í nafni sjálfstæðra útgefenda á internetinu. |
4 í öðru sæti
* Mahmoud Ahmadinejad
* Hu Jintao
* Kim Jong-il
* James Baker
*
 |
| 2007 |  | Vladímír Pútín | Fæddur 1952 | Árið 2007 var Pútín að ljúka öðru kjörtímabili sínu sem forseti Rússlands og búa sig undir embættistöku sem forsætisráðherra. |
4 í öðru sæti
* Al Gore
* J. K. Rowling
* Hu Jintao
* David Petraeus
*
 |
| 2008 |  | Barack Obama | Fæddur 1961 | Árið 2008 sigraði Obama John McCain í forsetakosningum og var kjörinn forseti Bandaríkjanna. |
4 í öðru sæti
* Henry Paulson
* Nicolas Sarkozy
* Sarah Palin
* Zhang Yimou
*
 |
| 2009 |  | Ben Bernanke | Fæddur 1953 | Seðlabankastjóri Bandaríkjanna á tíma fjármálakreppunnar 2007–08. |
4 í öðru sæti
* Stanley McChrystal
* Kínverski verkamaðurinn
* Nancy Pelosi
* Usain Bolt
*
 |
| 2010 |  | Mark Zuckerberg | Fæddur 1984 | Stofnandi samfélagsmiðilsins Facebook. |
4 í öðru sæti
* Teboðshreyfingin
* Hamid Karzai
* Julian Assange
* Sílesku námuverkamennirnir
*
 |
| 2011 |  | Mótmælandinn |  | Í nafni ýmissa mótmælahreyfinga um allan heim, þ. á m. arabíska vorsins, hreyfingar hinna grömu, Occupy-hreyfingarinnar, Teboðshreyfingarinnar ásamt mótmælum í Síle, Grikklandi, Indlandi og Rússlandi o. fl. |
4 í öðru sæti
* William McRaven
* Ai Weiwei
* Paul Ryan
* Kate Middleton
*
 |
| 2012 |  | Barack Obama (2) | Fæddur 1961 | Árið 2012 var Obama endurkjörinn forseti Bandaríkjanna í kosningum á móti Mitt Romney. |
4 í öðru sæti
* Malala Yousafzai
* Tim Cook
* Múhameð Morsi
* Fabiola Gianotti
*
 |
| 2013 |  | Frans páfi | 1936–2025 | Frans varð páfi rómversk-kaþólsku kirkjunnar árið 2013 eftir afsögn Benedikts 16. páfa. |
4 í öðru sæti
* Edward Snowden
* Edith Windsor
* Bashar al-Assad
* Ted Cruz
*
 |
| 2014 |  | Baráttumenn gegn ebólu |  | Átt var við heilbrigðisstarfsmenn sem unnu að því að hefta útbreiðslu ebólu í ebólufaraldrinum í Vestur-Afríku. Þar á meðal voru ekki aðeins læknar og hjúkrunarfræðingar heldur einnig sjúkrabílstjórar, greftrunarstarfsmenn og fleiri.
Á forsíðunum birtust dr. Jerry Brown, framkvæmdastjóri Eternal Love Winning Africa-spítalans í Monróvíu í Líberíu, dr. Kent Brantly, læknir hjá hjálparsamtökunum Samaritan's Purse og fyrsti Bandaríkjamaðurinn sem sýktist í faraldrinum 2014, Ella Watson-Stryker, heilbrigðistalsmaður hjá Læknum án landamæra, Foday Gallah, sjúkrabílstjóri í Monróvíu sem lifði af ebólusýkingu og Salome Karwah, líberískur heilbrigðisráðgjafi og hjúkrunarfræðingur í þjálfun sem missti foreldra sína vegna sjúkdómsins. Fleiri nafna var getið í greininni sjálfri, meðal annars dr. Pardis Sabeti frá Broad-stofnuninni. |
4 í öðru sæti
* Ferguson-mótmælendurnir
* Vladímír Pútín
* Masoud Barzani
* Jack Ma
*
 |
| 2015 |  | Angela Merkel | Fædd 1954 | Kanslari Þýskalands frá 2005, valin vegna forystu hennar í grísku skuldakreppunni og evrópsku flóttamannakreppunni. |
6 í öðru sæti
* Abu Bakr al-Baghdadi
* Donald Trump
* Black Lives Matter
* Hassan Rouhani
* Travis Kalanick
* Caitlyn Jenner
*
 |
| 2016 |  | Donald Trump | Fæddur 1946 | Árið 2016 vann Trump forsetakosningar á móti Hillary Clinton og var kjörinn forseti Bandaríkjanna. |
5 í öðru sæti
* Hillary Clinton
* Hakkararnir
* Recep Tayyip Erdoğan
* CRISPR-frumkvöðlarnir
* Beyoncé
*
 |
| 2017 |  | Konurnar sem rufu þögnina |  | Einstaklingar sem greindu frá kynferðislegri áreitni, meðal annars leiðtogar Me too-hreyfingarinnar. Á forsíðunni birtust jarðarberjatínslukonan Isabel Pascual (dulnefni), hagsmunafulltrúinn Adama Iwu, leikkonan Ashley Judd, hugbúnaðarverkfræðingurinn Susan Fowler, söngkonan og lagahöfundurinn Taylor Swift, og sjötta konan, sjúkrahússtarfsmaður sem fór fram á nafnleynd og sést því ekki framan í. Í meðfylgjandi grein var einnig fjallað um leikkonuna Alyssu Milano, aðgerðasinnann Tarönu Burke, leikkonuna Selmu Blair, ákærendurna sjö í málssókninni gegn Plaza-hótelinu, stjórnmálakonuna Söru Gesler, athafnakonuna Lindsay Meyer, uppvaskarann Söndru Pezqueda, leikkonuna Rose McCowan, sálfræðinginn og rithöfundinn Wendy Walsh, bloggarann Lindsey Reynolds, húsþernuna Juönu Melara, blaðakonuna Söndru Muller, leikarann Terry Crews, prófessorana Celeste Kidd og Jessicu Cantlon við Rochester-háskóla, blaðakonuna Megyn Kelly, blaðakonuna Jane Merrick, framleiðandann Zeldu Perkins, Evrópuþingkonuna Terry Reintke, hjálparstarfsmanninn Bex Bailey, sýningarstjórann Amöndu Schmitt, kvikmyndagerðarkonuna Blaise Godbe Lipman, og ónafngreinda fyrrum aðstoðarkonu á skrifstofu. |
6 í öðru sæti
* Donald Trump
* Xi Jinping
* Robert Mueller
* Kim Jong-un
* Colin Kaepernick
* Patty Jenkins
*
 |
| 2018 |  | Verðirnir |  |
Blaðamenn sem sættu ofsóknum, handtöku eða lífláti fyrir fréttaflutning sinn. Á fjórum forsíðuútgáfum birtust:
* Jamal Khashoggi, pistlahöfundur hjá *Washington Post* sem var myrtur vegna gagnrýni sinnar á krónprins Sádi-Arabíu;
* Maria Ressa, ritstjóri filippseysku fréttavefsíðunnar Rappler, sem var ákærð vegna gagnrýninnar umfjöllunar sinnar um ofbeldisfullar stefnur forseta landsins;
* Wa Lone og Kyaw Soe Oo, blaðamenn *Reuters* sem handteknir voru í Mjanmar við rannsóknir á fjöldamorðum gegn Róhingjum;
* Starfsfólk *The Capital*, fréttablaðs í Maryland sem varð fyrir byssuárás á skrifstofu sína þar sem fimm starfsmenn létu lífið.

Í meðfylgjandi grein var einnig fjallað um eftirfarandi blaðamenn: Shahidul Alam frá Bangladess, Nguyễn Ngọc Như Quỳnh frá Víetnam, Dulcina Parra frá Mexíkó, Luz Mely Reyes frá Venesúela, Can Dündar frá Tyrklandi, Tatjana Felgenhaúer frá Rússlandi, Amal Habani frá Súdan og Arkadíj Babtsjenko frá Rússlandi. |
6 í öðru sæti
* Donald Trump
* Robert Mueller
* Aðgerðasinnarnir
* Moon Jae-in
* Ryan Coogler
* Meghan Markle
*
 |
| 2019 |  | Greta Thunberg | Fædd 2003 | Umhverfisaðgerðasinni og stofnandi skólaverkfalla fyrir loftslagið. |
4 í öðru sæti
* Donald Trump
* Nancy Pelosi
* Mótmælendurnir í Hong Kong
* Uppljóstrarinn í Úkraínumálinu
 |
| 2020 |  | Joe Biden | Fæddur 1942 | Árið 2020 voru Biden og Harris kjörin forseti og varaforseti Bandaríkjanna í kosningum gegn sitjandi forsetanum Donald Trump og varaforsetanum Mike Pence. |
3 í öðru sæti
* Donald Trump
* Anthony Fauci og framlínumenn í heilbrigðisþjónustunni
* Hreyfingin fyrir kynþáttaréttlæti
 |
|  | Kamala Harris | Fædd 1964 |
| 2021 |  | Elon Musk | Fæddur 1971 | Framkvæmdastjóri Tesla, Inc., stofnandi SpaceX, og ríkasti maður í heimi árið 2021. |  |
| 2022 |  | Volodymyr Zelenskyj og andi Úkraínu | Fæddur 1978 | Zelenskyj hefur verið forseti Úkraínu frá árinu 2019 og hefur leitt þjóðina í innrás Rússa í Úkraínu 2022. „Andi Úkraínu“ vísar til þrautsegju úkraínsku þjóðarinnar og andspyrnu þeirra gegn innrásarhernum. |
9 í öðru sæti
* Xi Jinping
* Hæstiréttur Bandaríkjanna
* Elon Musk
* Liz Cheney
* MacKenzie Scott
* Mótmælendur í Íran
* Ron DeSantis
* Janet Yellen
* Baráttufólk fyrir byssuöryggi
*
 |
| 2023 |  | Taylor Swift | Fædd 1989 | Swift hafði áður verið meðal „þeirra sem rufu þögnina“ sem voru lýst manneskja ársins 2017. |
9 í öðru sæti
* Verkfallsmenn í Hollywood
* Xi Jinping
* Elon Musk
* Sam Altman
* Ákærendur gegn Donald Trump
* Barbie
* Vladímír Pútín
* Karl 3. Bretakonungur
* Jerome Powell
 |
| 2024 |  | Donald Trump (2) | Fæddur 1946 | Árið 2024 vann Trump forsetakosningar á móti Kamölu Harris og var kjörinn forseti Bandaríkjanna. |
10 í öðru sæti
* Kamala Harris
* Katrín prinsessa af Wales
* Elon Musk
* Júlía Navalnaja
* Benjamín Netanjahú
* Jerome Powell
* Joe Rogan
* Claudia Sheinbaum
* Mark Zuckerberg
 |
| 2025 |  | Arkitektar gervigreindarinnar |  | Vísað var til arkitektanna á bak við öra þróun gervigreindartækninnar.

Einstaklingarnir sem vísað var til voru, í stafrófsröð:
* Sam Altman, forstjóri OpenAI
* Dario Amodei, forstjóri Anthropic
* Demis Hassabis, forstjóri Google DeepMind
* Jensen Huang, forstjóri Nvidia
* Fei-Fei Li, stofnandi ImageNet
* Elon Musk, forstjóri xAI (2)
* Lisa Su, forstjóri AMD
* Mark Zuckerberg, forstjóri Meta Platforms (2)
 |  |

## Tenglar

* Björn Reynir Halldórsson (25. september 2014). „Hvers vegna var Hitler valinn maður ársins?“. *Vísindavefurinn*. Sótt 6. febrúar 2024.

## Tilvísanir